ddrg/super_eurlex huggingface dataset:
3.2

Výbor súhlasí s názorom, že praktické skúsenosti by mali byť zahrnuté do transparentných porovnaní. Výbor kladie dôraz na zistenie, že európsky kvalifikačný rámec nespadá pod oblasť smernice 2005/36/ES o uznávaní odborných kvalifikácií, ku ktorej výbor vypracoval vlastné stanovisko, a preto by mal byť od nej oddelený.
5.5

Zavedenie povinného priameho ručenia výrobcu vo všetkých členských štátoch je ešte ďaleko. PRV by zaviedol rozšírený reťazec ručenia v porovnaní s nárokmi voči predávajúcemu. Závisí to od výrobku alebo služby. Cezhraničné nakupovanie určitého veľkého tovaru, ako napr. áut, priamo zapája do celého procesu aj výrobcu. No vďaka legislatíve Európskeho spoločenstva musia predajcovia alebo distribútori osobných vozidiel rešpektovať záruky výrobcu bez ohľadu na to, kde je vozidlo zakúpené. V rámci cezhraničného nákupu vína a liehovín, ktorý sa stáva čoraz dôležitejšou súčasťou vnútorného trhu, možno len ťažko uplatniť nároky voči predajcovi alebo „výrobcovi“, okrem prípadov, že kupujúci často chodieva na návštevy do iného členského štátu, kde je tovar zakúpený. V prípade spotrebného tovaru zavedenie PRV vo všeobecnosti veľmi prispeje k ochrane spotrebiteľov a ich dôvere v jednotný trh.
8.15

Projekt Zero Regio spolufinancovaný Európskou komisiou zahŕňa výstavbu a pokusné využívanie dvoch inovatívnych viacpalivových a vodíkových dodávateľských sústav, jednej v Mantove a druhej vo Frankfurte, využívajúcich rozličné technologické možnosti na výrobu a dodávku vodíka. V Mantove sa vodík vyrába na čerpacej stanici pomocou reforméru zemného plynu (20 m3/h). Technológia využíva katalytický proces pri vysokej teplote s predmiešaným prúdom pary a zemného plynu, ktorý sa pomocou série krokov konvertuje na vodík. Vozidlový park v súčasnosti pozostáva z troch vozidiel Fiat Panda poháňaných vodíkovými palivovými článkami. Jestvujú aj plány na dodávky hydrometánu. Čerpacie stanice v Mantove a Frankfurte sa taktiež považujú za ekologické čerpacie stanice, keďže na to, aby pomáhali zmenšiť emisie CO2, sú vybavené fotovoltaickým zariadením so špičkovým výkonom 8 resp. 20 kW schopným generovať elektrinu z obnoviteľného zdroja s ekvivalentom približne 30 000 kWh/rok, čo predstavuje zníženie emisií CO2 o približne 16 ton za rok.
2.4.

Aktéri činní v cestovnom ruchu by mali posilniť trvalo udržateľný prvok a väčšmi dbať na ochranu prírodných zdrojov. Takisto by mali po porade so všetkými miestnymi činiteľmi stanoviť vhodné kritériá rozvoja. Najvzdialenejšie regióny už pozornosť týmto otázkam venujú, no k povedomiu o nich by sa mala pridať aj politika trvalej udržateľnosti, ktorú si stanovia miestni aktéri a ktorú by finančne podporila aj EÚ.
3.8.

Dá sa tiež pochybovať o tom, či overovanie totožnosti a prehliadky batožiny a vozidiel na cestných hraničných prechodoch, letiskách, v prístavoch a v zriedkavejších prípadoch aj na autobusových a železničných staniciach skutočne bránia pohybu teroristov, aj keď opatrenia na ochranu dokladov totožnosti sa ukázali byť účinným prostriedkom proti ich falšovaniu. Hoci tieto opatrenia vo všeobecnosti zločincom pohyb do určitej miery sťažujú, komplikujú život všetkým občanom a postupne vytvárajú možnosti na podrobné sledovanie pohybu jednotlivcov, ak vezmeme do úvahy aj rozšírené využívanie bezpečnostných videokamier, súkromných bezpečnostných strážcov a signálu z mobilných telefónov a iných lokalizačných zariadení v reálnom čase. Uvedené prostriedky však nezabraňujú činnosti samovražedných útočníkov. Budú tiež vytvárať atmosféru policajného štátu, pokiaľ sa neprijmú demokratické opatrenia, prostredníctvom ktorých by sa dokázalo, že využívanie týchto technológií sa obmedzuje skutočne len na nevyhnutné kroky potrebné na dosiahnutie sledovaného cieľa. Riešením by mohlo byť zriadenie vnútroštátnych orgánov, ktoré by kontrolovali monitorujúce subjekty, a vytvorenie európskej reflexnej skupiny zameranej na túto oblasť, ako aj na otázky týkajúce sa osôb podozrivých z teroristickej činnosti.
4.7.1.

Na veľkosériovo vyrábané vozidlá sa nevzťahuje nariadenie, ktoré sa týka úžitkových vozidiel presahujúcich hmotnosť 2 610 kg. V kategórií úžitkových vozidiel existuje veľký počet verzií a variantov, čo vedie k tomu, že snaha o štandardizáciu informácií sa stáva nadmerne komplikovanou a nákladnou v porovnaní so skutočným prínosom, ktorý by sa dosiahol aj vzhľadom na to, že existuje len málo podnikov zaoberajúcich sa opravou ťažkých úžitkových vozidiel a aj tie sú vysoko špecializované na určité značky. Uplatňovanie systému OASIS v opravárenských podnikoch na ťažké úžitkové vozidlá, ktoré sú takmer vždy malými alebo strednými podnikmi, by pre ne znamenalo značnú finančnú a organizačnú záťaž v súvislosti so zavedením a prevádzkovaním tohto nového systému. Takéto zaťaženie by prevážilo nad očakávaným prínosom pre užívateľov.
4.2.

Ľahšie dostupné programy environmentálneho manažérstva prispôsobené „na mieru“: začlenenie environmentálnych politických opatrení do strategických rozhodnutí na dosiahnutie rastu a inovácie umožní podnikom nielen dodržiavať platné predpisy, ale aj odskúšať nové a osvedčené postupy, ktoré by zohľadňovali slobodnú iniciatívu a kodifikované kritériá s cieľom splniť špecifické požiadavky malých podnikov a mikropodnikov. Je potrebné podporovať najmä zavedenie systémov environmentálneho manažérstva (ako EMAS alebo ISO). Pokiaľ ide o EMAS (European Eco-Management Audit Scheme), tento cieľ sa dá dosiahnuť napríklad začlenením ustanovení v prospech MSP do nariadenia, uplatňovaním, ktoré by bolo v súlade so štruktúrou MSP (5), a postupným znižovaním súčasného systému inšpekcií a informácií požadovaných od registrovaných podnikov. To všetko s cieľom stimulovať účasť MSP vzhľadom na to, že v súčasnosti sa zaznamenáva výrazný počet zapojených podnikov len v Taliansku, Nemecku a Španielsku. EHSV dúfa, že Komisia zohľadní tieto odporúčania, ako aj jeho stanovisko z júla 2006 na tému klimatických zmien a občianskej spoločnosti (6), predovšetkým na účely súčasnej revízie EMAS. Na záver EHSV vyzýva Komisiu, aby v neformálnych a nekodifikovaných nástrojoch na miestnej úrovni hľadala vhodné prvky na rozšírenie súčasných systémov environmentálneho manažmentu, keďže len priame zapojenie MSP a združení MSP na miestnej úrovni môže prispieť k zmene súčasnej situácie.
3.1.4.

Početné siete vytvorené v celej Európe sú v tomto kontexte dôležitým prvkom na komunikovanie o Európe na miestnej úrovni. Napríklad centrá Europe Direct by mali informovať o európskej politike prostredníctvom sledovania všetkých inštitúcií EÚ. EHSV bude ochotný prispieť do znalostnej základne týchto sietí a v prípade potreby im poskytnúť príslušný informačný materiál a zaškolenie. Komisia by mala preskúmať relatívne obmedzenú finančnú pomoc, ktorá je na tieto siete vyčlenená. Ak by tieto centrá mali k dispozícii viac prostriedkov a Komisia by voči nim uplatňovala diferencovanejší prístup, mohli by cieľ „zamerania sa na miestnu úroveň“ realizovať efektívnejšie. Komisia a Európsky parlament by mali okrem toho zvážiť možnosti zapojenia siete európskych agentúr do komunikačnej činnosti EÚ. EHSV taktiež na základe získaných skúseností zistil, že iniciatívy v kultúrnej oblasti vzbudzujú záujem občanov a sú dôležitými nástrojmi na šírenie európskych myšlienok.
3.8.

Komisia citujúc štúdiu nespochybňuje priamo systém znížených sadzieb, ale kladie si otázku, či by iné alternatívne politické nástroje neboli vhodnejšie na dosiahnutie cieľov, ktoré si vytýčili členské štáty. Ako alternatívne riešenie, alebo jedno z alternatívnych riešení uvádza systém priamych dotácií, ktorým by sa dali dosiahnuť rovnaké ciele ale s nižšími nákladmi. Tento systém by mohol byť koncipovaný tak, aby sa predišlo negatívnym vedľajším účinkom na úrovni EÚ. Zaručil by väčšiu transparentnosť a oveľa menej by zaťažoval rozpočty členských štátov. Konštatuje sa však, že priame dotácie by sa mohli prejaviť ako neisté výhody pre príslušné podniky: ich udelenie by sa mohlo ukázať ako náhodné a dočasné, v závislosti od rozpočtových potrieb konkrétneho štátu alebo momentálnej politickej orientácie.
1.3

Výbor si všíma úsilie vynaložené v rámci nového akčného programu na zvýšenie mobility akademických pracovníkov, ktorý im udeľuje 40 % z celkového počtu štipendií v porovnaní so 16,6 % v rámci súčasného programu. Táto výmena by sa mala považovať za zdroj obohatenia, a to nielen z odbornej stránky, ale aj v oblasti kultúry a vzdelávania. Výbor v tejto súvislosti tiež zdôrazňuje, že mobilita akademických pracovníkov alebo študentov by už nemala byť, ako je to vo väčšine prípadov, osobnou iniciatívou, ale mala by čoraz viac spadať do zodpovednosti inštitúcií.
6.6

Niektoré členské štáty už zaviedli systémy určené na urýchlenie postupov prijímania transpozičných ustanovení, iné štáty zaviedli postupy zamerané na zlepšenie kvality transpozícií a niektoré štáty sa zatiaľ neodhodlali k žiadnym krokom a musia sa ešte prispôsobiť. Ministerstvá a parlamenty by mohli napríklad zriadiť oddelenie pre transpozíciu, ktoré by riadilo/usmerňovalo prácu súvisiacu s transpozíciou. Naskytuje sa skôr príležitosť modernizovať činnosť orgánov verejnej správy ako sa len podriaďovať požiadavkám, ktoré nastoľujú inštitúcie Spoločenstva, a to v prvom rade Európska komisia. Inými slovami ide o to, aby v procese európskej integrácie (11) každý plne prevzal na seba úlohu a zodpovednosť.
5.1.2

EHSV varuje pred nebezpečenstvom ďalšej segregácie prostredníctvom miestneho alebo regionálneho „obchodu“ so službami pre týchto dospelých, napr. v rámci verejných súťaží pracovných úradov alebo inštitúcií sociálneho zabezpečenia na zabezpečenie osobitných vzdelávacích opatrení. Domnieva sa, že dospelí by sa ešte viac zaujímali o možnosti vzdelávania, ak by im boli počas tohto vzdelávania zodpovedne poskytované informácie o situácii na miestnom a nadregionálnom pracovnom trhu a ak by sa pri prístupe k pracovným miestam nemuseli obávať obmedzení z dôvodu veku, či už v praxi alebo vyplývajúcich z právnych predpisov.
1.13

Existuje mnoho rôznorodých oblastí činnosti, ale možno ich zlúčiť do siedmich veľkých skupín: — vzdelávanie a školstvo: činnosť na národnej, regionálnej a miestnej úrovni s cieľom viesť školy a učiteľov k tomu, aby sa snažili o lepšie prepojenie s pracovnou sférou, pričom umožnia školám prístup k podnikom a odborom, podporia účasť na iniciatívach škôl zameraných na tento cieľ, ako aj vytváranie partnerstiev so školami s cieľom poskytnúť mladým ľuďom možnosť získať praktické skúsenosti v podnikoch, — odborná príprava: zapojenie do navrhovania a formovania systémov odbornej prípravy, podpora sebazdokonaľovania a získavanie sociálnych zručností, rozvoj programov na podporu podnikateľského zmýšľania, podpora a pomoc vzdelávacím programom, ktoré umožňujú predvídať potreby trhu v zmysle požadovaných schopností a kvalifikácií, informovanie mladých ľudí o technických povolaniach a ich potenciáli na trhu práce, — odborné stáže: poskytovanie stáží, ktoré sú súčasťou štúdia mladých ľudí, vypracovanie kódexov správania týkajúcich sa pracovných podmienok a odmeňovaní, ktoré by zabránili konkurencii medzi podnikmi a definovanie osvedčených postupov v oblasti dohľadu nad mladými ľuďmi počas stáže, — kolektívne vyjednávanie: začlenenie práv mladých ľudí ako plnoprávnych občanov do programu rokovaní a sociálneho dialógu, vytvorenie foriem organizácie práce, ktoré by im poskytli perspektívu istoty počas prechodu do aktívneho pracovného života, poskytnutie možnosti, aby mladí pracovníci mohli pokračovať/ukončiť svoje štúdium, — združovanie: spolupráca s organizáciami mládeže, podpora a rozširovanie sietí kontaktov medzi mladými ľuďmi a pracovnou sférou, posilnenie družnosti mladých podnikateľov ako aj pracovníkov v príslušných zastupiteľských organizáciách, uznávanie ich schopností a zručností získaných prostredníctvom neformálneho vzdelávania, — osvedčené postupy: podpora výmeny osvedčených postupov, najmä prostredníctvom vytvárania platforiem na výmenu skúseností, osvedčených postupov a informácií o realizovaných projektoch medzi podnikmi, univerzitami a združeniami zamestnávateľov a odbormi, — mobilita (v Európskej únii ako aj v podnikoch): podpora štúdia cudzích jazykov (4), umožnenie výmeny odborných skúseností za predpokladu, že mladým ľuďom budú zaručené práva v zamestnaní. Sociálni partneri by mali venovať zvláštnu pozornosť cezhraničnej spolupráci, v rámci ktorej je mobilita mladých ľudí dôležitejšia.
4.1

EHSV so záujmom prijal návrh nariadenia o spoločných pravidlách prístupu na trh medzinárodnej cestnej nákladnej dopravy. EHSV sa v zásade nazdáva, že dlhodobým cieľom by mal byť posun k väčšej liberalizácii trhu cestnej nákladnej dopravy v rámci EÚ, v spojení s riadnym presadzovaním celoeurópskych noriem v oblasti zdravia, bezpečnosti a ochrany pracovníkov a s ďalšou harmonizáciou v daňovej a sociálnej oblasti vrátane zníženia rozdielov v platoch, t.j. malo by sa smerovať k možnosti 5 návrhu Komisie. Táto možnosť je v súlade s existujúcim nariadením č. 3118/931 a s politikou vnútorného trhu. To by mohlo posilniť konkurencieschopnosť tohto odvetvia a priniesť osoh všetkým európskym podnikom, ktoré využívajú cestnú nákladnú dopravu a mohlo by to priniesť environmentálne výhody, keďže by sa znížil počet ciest s prázdnymi alebo čiastočne prázdnymi vozidlami, čo je dôsledok súčasných obmedzení týkajúcich sa kabotáže.
4.5

Problematika kvality miestneho ovzdušia si žiada rozsiahle opatrenia zamerané na všetky zdroje emisií vo vzduchu i na zemi, vrátane aktivít, ako napr. priemyselná a cestná premávka, ktoré nemožno priamo priradiť k leteckej doprave, ale je vedľajším produktom súvisiacim so službami na letisku. Je preto potrebné presadzovať napojenie letísk na železničnú sieť vytvorením ekologických, trvalo udržateľných dopravných spojení s letiskom: v tejto súvislosti sú kľúčovými faktormi aj autobusové a vlakové spojenia. Letiská by mali tiež podporovať využívanie ekologických vozidiel na svojich parkoviskách prostredníctvom zavedenia diferencovaných parkovacích poplatkov a preferenčných parkovísk. Letiskové servisné vozidlá by mali fungovať minimálne na základe čistejších energetických zdrojov, ako napr. plyn a elektrina, v súčasnosti využíva množstvo typov vozidiel energiu z batérií – to by sa malo rozšíriť do všetkých oblastí, kde to prevádzkové podmienky a požiadavky umožňujú. Preprava personálu na letisko a naspäť môže byť takisto zodpovedná na značnú premávku osobných automobilov, preto by bolo vhodné iniciovať alternatívy ako autobusové spoje pre personál letiska, spoločné využívanie auta viacerými zamestnancami, úprava zmenovej prevádzky tak, aby sa nezvyšovala premávka počas dopravnej špičky, a ak je to možné, aby zamestnanci letiska využívali bicykle.
4.8

Vzhľadom na to, že prispôsobenie podmienok vystavenia pracovníkov požiadavkám smernice si môže v niektorých prípadoch vyžiadať rozsiahle technické úpravy (vrátane výmeny zariadenia), pri procese zavádzania týchto požiadaviek v podnikoch by sa mali do určitej miery zohľadniť aj ekonomické aspekty. V tejto súvislosti by bolo vhodné zohľadniť skúsenosti s implementáciou požiadaviek smernice o používaní pracovných zariadení pri práci (13) a poskytnúť dostatočný časový priestor na prispôsobenie jednotlivých pracovísk jej požiadavkám.
10.1

Nakoľko sa tu používa systém financovania z viacerých zdrojov a keďže Spoločenstvo poskytne veľký objem prostriedkov, výbor sa nazdáva, že by bolo vhodné lepšie vymedziť použitie a vlastníctvo konečných produktov výskumu. Otázka patentov a duševného vlastníctva, ktorej definícia v článku 17 návrhu nariadenia alebo článku 1.24 prílohy stanov spoločného podniku sa obmedzuje len na uvedenie zásad, by si preto zaslúžila presnejšie a jasnejšie spracovanie, nakoľko pri zavádzaní a fungovaní STI „Palivové články a vodík“ by sa táto otázka mohla stať jedným z chúlostivých miest. Na tento nedostatok už EHSV poukázal v stanoviskách na tému vytvorenia spoločných podnikov IMI (Iniciatíva za inovačnú medicínu) a Clean Sky (Čistá obloha). V tejto spoločnej technologickej iniciatíve sa môže tento nedostatok prejaviť ešte výraznejšie, vzhľadom na to, že výsledky tohto výskumu budú zaujímať podniky s priamym konkurenčným postavením na trhu, predovšetkým výrobcov automobilov, z ktorých mnohí budú zastúpení v spoločnom podniku. Vzhľadom na veľké množstvo finančných prostriedkov Spoločenstva by treba uvažovať o mechanizmoch umožňujúcich návratnosť európskych investícií alebo aspoň sa o tom zmieniť v predloženom dokumente.
1.6

Výbor sa domnieva, že návrh nariadenia dostatočne nevysvetľuje, akým spôsobom by mal príslušný orgán vlajkového štátu potvrdzovať osvedčenia o úlovku, ktoré vyžaduje Európske spoločenstvo. Keďže toto potvrdzovanie by sa malo vykonávať elektronickou formou, EHSV sa nazdáva, že by sa v návrhu nariadenia mala jasne vysvetliť forma potvrdzovania, a to rovnako pre plavidlá prepravujúce čerstvý úlovok, ako aj pre lode prepravujúce zmrazené produkty rybolovu.
2.5

Členské štáty EÚ, ako aj ostatné krajiny zapojené do programu, sa zúčastňujú spoločne na riadení programu Mládež v akcii, a to konkrétne prostredníctvom riadiaceho výboru programu, do ktorého vymenúvajú svojich zástupcov. Orgány týchto krajín tiež ustanovujú národné agentúry a spoločne s Európskou komisiou monitorujú ich činnosť.
1.5

EHSV víta zavedenie systému solventnosti založenom na kapitálových požiadavkách, požiadavke kapitálovej solventnosti (SCR) a minimálnej kapitálovej požiadavke (MCR), pričom každá z nich má iný cieľ. SCR by mala vyjadrovať cieľovú úroveň kapitálu, ktorú by sa mal subjekt snažiť splniť za normálnych pracovných podmienok, zatiaľ čo MCR by mala vyjadrovať úroveň kapitálu, pod ktorou by sa mohlo iniciovať krajné opatrenie dohľadu. EHSV by privítal nariadenie na úrovni II, ktoré by viac objasnilo podmienky, upravujúce zjednodušený výpočet SCR (článok 108), ako aj to, za akých okolností by sa iniciovala požiadavka o dodatočnú kapitálovú solventnosť.
3.4

Tento argument je o to závažnejší, že bolo vyjadrené všeobecné želanie zjednodušiť a sprehľadniť legislatívu a v neposlednom rade Komisia sama navrhla vypracovať spoločný právny rámec vo veterinárnej oblasti v súvislosti s novou stratégiou v oblasti zdravia zvierat, ktorá obsahuje súhrn všetkých právnych predpisov týkajúcich sa veterinárnej a zootechnickej oblasti (5). Bolo by rýchlejšie a jednoduchšie priamo nahradiť súčasné ustanovenia prostredníctvom žiaduceho oprávnenia Komisie vo forme príslušného právneho aktu, aby sa práca mohla čo najskôr začať a nemuselo sa najprv čakať na zavedenie zmenených predpisov v rámci implementácie 21 právnych predpisov do práva jednotlivých štátov, pretože to by prinieslo so sebou zdržanie a administratívne komplikácie.
7.5.

Dosiahnutie väčšej transparentnosti a zjednodušenie prístupu na trh s cieľom zvýšiť likviditu trhu so zemným plynom a elektrickou energiou. Na trhu je možné pozorovať nedostatky, pokiaľ ide o spoľahlivosť a rýchlosť poskytovania informácii (medzi jednotlivými článkami reťazca). Existuje značná nevyváženosť v informovanosti medzi etablovanými prevádzkovateľmi (incumbent) a im konkurujúcimi spoločnosťami. Väčšia transparentnosť by obmedzila na minimum riziko pri vstupe na trh pre nových účastníkov trhu a odstránila do istej miery prekážky vstupu na trh, čím by sa zvýšila dôveru vo veľkoobchodné trhy a tým v cenové signály. Je však potrebné zabezpečiť istú jednotnosť/istý súlad informácií, ktoré by bez toho, aby podceňovali význam dôverného charakteru strategicko-obchodných informácií spoločnosti, nemali nikdy nechávať priestor na neistú interpretáciu, ktorá by ohrozila skutočnú transparentnosť trhu.
2.5.3.

Kritériá plánovania a uskutočňovania inšpekcií, následné opatrenia a podávanie správ: cieľom odporúčaní je posilnenie súladu kontrolovaných zariadení s právnymi predpismi v oblasti ochrany životného prostredia a dosiahnutie vysokej úrovne ochrany životného prostredia. Aby sa to dosiahlo, v tomto odporúčaní sa stanovujú kritéria súvisiace s plánovaním a uskutočňovaním environmentálnych inšpekcií, následnými opatreniami a podávaním správ. — Plánovanie inšpekcií: v odporúčaní sa stanovuje vypracovanie plánov inšpekcií a všeobecné kritériá pre tieto plány a ich minimálny obsah. V mnohých členských štátoch však plány inšpekcií neobsahujú strategické prvky, ale sa skladajú skôr zo zoznamu zariadení alebo sektorov, ako aj termínov uskutočnenia inšpekcie. Tu existuje potenciál pre ďalšie zlepšenie plánovania inšpekcií v členských štátoch a čo najlepšie využitie dostupných zdrojov. Niektoré členské štáty už vytvorili pokročilé systémy plánovania inšpekcií s využitím riadiacich prístupov založených na hodnotení rizík (6). — Uskutočňovanie inšpekcií: v odporúčaní sa uvádza, že návštevy lokalít by mali orgány uskutočňovať pravidelne ako súčasť bežných inšpekcií a v prípade sťažností, nehôd, problémov alebo výskytu nezrovnalostí a po vydaní povolenia, ako aj pred opätovným vydaním alebo obnovením či úpravou povolenia. Sú stanovené kritériá, v ktorých sa opisuje, ako by sa mali tieto návštevy na mieste uskutočňovať. V tomto bode zjavne nie sú medzi jednotlivými členskými krajinami výrazné rozdiely, napriek tomu by bolo vhodné harmonizovať postupy aj v rámci tejto problematiky. — Hodnotenie plánu inšpekcií: hodnotenie úspešnosti plánu inšpekcií sa považuje za dôležitý nástroj na zlepšenie plánovania inšpekcií. Niektoré členské štáty zaviedli moderné systémy hodnotenia svojich plánov inšpekcií. Tieto systémy im pomohli definovať ich plány do budúcnosti.
1.5.

Výbor napokon vypracoval niekoľko odporúčaní týkajúcich sa uplatňovania flexiistoty. Výbor — odporúča, aby Komisia preskúmala rôzne príspevky a pohľady na oznámenie Komisie a aby uskutočnila konzultácie so sociálnymi partnermi členských štátov na všetkých úrovniach, — navrhuje Komisii, aby monitorovala proces realizácie a vytvorila platformu na výmenu osvedčených postupov, do ktorej by sa zapojili aj sociálni partneri, podporuje aktívne zapojenie do vytvárania a realizácie politických opatrení flexiistoty v členských štátoch na všetkých úrovniach procesu, — zdôrazňuje, že vzájomná dôvera medzi zúčastnenými stranami je veľmi dôležitá, — podčiarkuje, že premyslené makroekonomické politické opatrenia posilňujúce rast zamestnanosti, ako aj priaznivé podnikateľské prostredie využívajúce a podporujúce plný rastový potenciál sú dôležitými predpokladmi pre fungovanie flexiistoty, navrhuje členským štátom a EÚ, aby pri realizácii flexiistoty vytvorili a udržiavali právny rámec, ktorý bude podporovať adaptabilitu, bude jednoduchý, transparentný a predvídateľný, a aby zároveň posilnili práva zamestnancov, ako aj ich dodržiavanie a vymáhateľnosť, a v celej EÚ podporovali stabilný právny rámec pre kolektívne vyjednávanie a sociálny dialóg, — poukazuje na to, že systémy všeobecného sociálneho zabezpečenia môžu zlepšiť mobilitu tým, že zabezpečia, aby pracovníci neutrpeli straty v prípade, ak nastanú zmeny ovplyvňujúce ich pracovné miesto, a konštatuje, že pre anticipáciu zmien a zmiernenie ich dôsledkov je dôležité rešpektovať národné predpisy i predpisy EÚ o informáciách a konzultáciách, podčiarkuje, že je dôležité investovať do flexiistoty ekonomické zdroje, vrátane verejnej a súkromnej pomoci pracovníkom pri prechode na nové zamestnanie, — zdôrazňuje, že všetky relevantné politické opatrenia by sa mali navzájom podporovať, — želá si uplatňovanie komplexného, viacúrovňového prístupu a konštatuje, že vzhľadom na viacrozmerný charakter flexiistoty je dôležité snažiť sa o prepojenie rôznych politických úrovní, — konštatuje, že je potrebné zohľadniť nové riziká a odmeňovať pri uplatňovaní flexiistoty mobilitu pracovníkov, ale tiež nerušiť systematicky pracovné zmluvy na dobu neurčitú, — domnieva sa, že do piatich rokov by Komisia mala naplánovať hodnotenie postupov flexiistoty v členských štátoch a najmä ich vplyvu na mieru zamestnanosti v členských štátoch, ako aj na úrovni EÚ.